Document ID: 32003R2173

32003R2173
L 326/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2173/2003 НА КОМИСИЯТА
от 12 декември 2003 година
за изменение на Регламент (ЕО) № 1799/2001 за определяне на стандартите за търговия с цитрусови плодове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 2, параграф 2 от него,
като има предвид, че:
(1)
Регламент (ЕО) № 1799/2001 на Комисията (2) съдържа, между другото, разпоредби относно степента на зрялост на портокалите.
(2)
Работната група по стандартизация на бързоразвалящи се продукти и развитие на качеството към Икономическата комисия за Европа на ООН(ООН/ИКЕ) взе решение да направи препоръка, в рамките на стандарта FFV-14 на ООН/ИКЕ относно търговията и контрола за качество на цитрусовите плодове, за приемане на нови разпоредби относно зрелостта на портокалите за плодове със зелено оцветяване, покриващо повече от една пета от общата им повърхност, произведени в климатични области, в които този плод може да бъде зрял дори и когато е все още със зелено оцветяване.
(3)
Стандарт FFV-14 на Икономическата комисия за Европа на ООН (ООН/ИКЕ) не включва разпоредби по отношение на процедурите по премахване на зеленото оцветяване, разрешени от държавите-членки, а същите тези процедури са включени в разпоредбите на Директива 91/414/ЕИО на Съвета от 15 юли 1991 г. относно пускането на пазара на фитофармацефтични продукт (3). Освен това няма определено правило за еднородността по отношение на размера на мандарините с размер, по-голям от размер 1. Следователно е необходимо да се измени таблицата, която определя максималната разлика в диаметъра между най-големия и най-малкия плод в опаковката.
(4)
Регламент (ЕО) № 1799/2001 следва съответно да се измени.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1799/2001 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 2003 година.

Labels: 3
17